**........ sz. napirend**

**E L Ő T E R J E S Z T É S**

**a Képviselő-testület 2020. október 29-ei rendes ülésére**

**Tárgy:** Javaslat Budapest Főváros II. Kerületi Önkormányzat Képviselő-testületének a polgármesteri és az alpolgármesteri tisztség ellátásának egyes kérdéseiről, valamint az önkormányzati képviselők, bizottsági elnökök és tagok juttatásairól szóló 25/2019.(XI. 18.) önkormányzati rendelet módosítására.

**Készítette:**

………………………….Tompa János frakcióvezető DK s.k.

………………………….dr. Gór Csaba frakcióvezető Fidesz s.k.

………………………….Csere István frakcióvezető KDNP s.k.

………………………….Majoros András frakcióvezető Momentum s.k.

………………………… Perjés Gábor frakcióvezető Kerületünk az Otthonunk s.k.

**Látta:** …………………………….

 dr. Szalai Tibor

 jegyző

 ………………………….

 dr. Silye Tamás

 jegyzői igazgató

***A napirend tárgyalása zárt ülést nem igényel.***

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 43. § (3) bekezdése alapján a Képviselő-testület az alakuló vagy az azt követő ülésén a polgármester előterjesztése alapján megválasztja a bizottság vagy bizottságok tagjait, az alpolgármestert/alpolgármestereket és dönt illetményükről és tiszteletdíjukról.

Jelenleg Budapest Főváros II. Kerületi Önkormányzat Képviselő-testületének 25/2019. (XI.18.) önkormányzati rendelete tartalmazza a polgármesteri tisztség ellátásának egyes kérdéseiről és az önkormányzati képviselők juttatásairól szóló szabályokat. A kerület 2019. október 13-án megválasztott képviselő-testülete nem a tiszteletdíj emelésével kívánta kezdeni munkáját, ezért az eltelt egy évben azok összege nem került módosításra. A képviselők és külsős bizottsági tagok tiszteletdíja legutóbb 2014-ben változott, ezért az önkormányzati rendelet módosítása vált szükségessé.

A 2014 óta eltelt időszakban a minimálbér 58,6 %-al, a garantált bérminimum 78,5 %-al emelkedett. Az előterjesztésben javaslatot teszünk a képviselői tiszteletdíj két érték alatti (54,7 %-os) korrekciójára. A tiszteletdíjak a jövőben a minimálbérhez kapcsolódnak, ezzel a továbbiakban elkerülhető az egyszeri nagyobb mértékű korrekció. A javaslat szerint a képviselői alap tiszteletdíj a mindenkori minimálbér és az 1,3-as szorzószám összegével egyezik meg, a bizottsági elnöki tiszteletdíj annak 80 %-a, a bizottsági tagi tiszteletdíj annak 35 %-a (külsős bizottsági tagok esetén annak 45 %-a), a bizottsági tiszteletdíjak betöltött tisztségenként járnak (bizottsági elnök esetén az adott bizottságra vonatkozóan csak az elnöki tisztségért jár tiszteletdíj).

Az Mötv. 35. §-ának rendelkezései szerint a Képviselő-testület az önkormányzati képviselőnek, a bizottsági elnöknek, a bizottság tagjának, a tanácsnoknak rendeletében tiszteletdíjat, természetbeni juttatást állapíthat meg. Ha az önkormányzati képviselő tanácsnok, önkormányzati bizottság elnöke vagy tagja, részére magasabb összegű tiszteletdíj is megállapítható. Az önkormányzati képviselők számára történő tiszteletdíj megállapítása nem veszélyeztetheti az önkormányzat kötelező feladatai ellátását. Az önkormányzati képviselőnek a Képviselő-testület képviseletében vagy a képviselő-testület, továbbá a polgármester megbízásából végzett tevékenységével összefüggő, általa számlával előlegezett, számlával igazolt, szükséges költsége megtéríthető. A képviselői költségek kifizetését a polgármester engedélyezi.

Kérjük a tisztelt Képviselő-testületet a rendelet megalkotására!

*(A rendelet elfogadása minősített többségű szavazati arányt igényel.)*

B u d a p e s t, 2020. október 20.

**Tompa János frakcióvezető DK s.k. dr. Gór Csaba frakcióvezető Fidesz s.k.**

**Csere István frakcióvezető KDNP s.k. Majoros András frakcióvezető**

 **Momentum s.k.**

**Perjés Gábor frakcióvezető Kerületünk az Otthonunk s.k.**

**Budapest Főváros II. Kerületi Önkormányzat**

**Képviselő-testületének ……/2020. (……..) önkormányzati rendelete**

**a polgármesteri és az alpolgármesteri tisztség ellátásának egyes kérdéseiről, valamint az önkormányzati képviselők, bizottsági elnökök és tagok juttatásairól 25/2019 (XI. 18.) rendeletének módosításáról**

|  |  |
| --- | --- |
| Jelenlegi szövegezés | Javasolt módosítás |
| **R. 3. § (3) bekezdés:**„(3) A képviselői tiszteletdíj (továbbiakban: alapdíj) a közszolgálati tisztviselőkről szóló 2011. évi CXCIX. törvény (a továbbiakban: Kttv.) 132. §-a szerint megállapított illetményalap és a 3,5-ös szorzószám szorzata.” | 1. **§**

A polgármesteri és az alpolgármesteri tisztség ellátásának egyes kérdéseiről, valamint az önkormányzati képviselők, bizottsági elnökök és tagok juttatásairól szóló 25/2019 (XI. 18.) önkormányzati rendelet (továbbiakban R.) 3. § (3) bekezdésében az „a közszolgálati tisztviselőkről szóló 2011. évi CXCIX. törvény (a továbbiakban: Kttv.) 132. §-a szerint megállapított illetményalap” szövegrész helyébe a “havonta a Magyarországon mindenkor érvényes minimálbér” szöveg lép, az „a 3,5-ös” szövegrész helyébe az „az 1,3-as” szöveg lép. |
| **R. 3. § (4) bekezdés:**„(4) A mindenkor hatályos bizottsági strukúrát szabályozó önkormányzati rendelet (továbbiakban: **ör.**) szerinti bizottságok elnökeinek és tanácsnokainak tiszteletdíja – több tisztség, bizottsági tagság esetén is – a (3) bekezdés szerinti alapdíj 1,8-szorosa.” | **2. §**A R. 3. § (4) bekezdésében a „– több tisztség, bizottsági tagság esetén is – a (3) bekezdés szerinti alapdíj 1,8-szorosa” szövegrész helyébe a „kiegészül a (3) bekezdés szerinti alapdíj 0,8-szorosának megfelelő havi tiszteletdíjjal” szöveg lép. |
| **R. 3. § (5) bekezdés:**„(5) Az **ör.** szerinti bizottságok a (4) bekezdés rendelkezése alá nem eső képviselő tagjainak tiszteletdíja kiegészül a (6) bekezdés szerint megállapított tiszteletdíjjal.” | 1. **§**

A R. 3. § (5) bekezdésében az „a (6) bekezdés szerint megállapított” szövegrész helyébe a „bizottsági tagságonként a (3) bekezdés szerinti alapdíj 0,35-szeresének megfelelő havi” szöveg lép. |
| **R. 3. § (6) bekezdés:**”(6) Az **ör.** szerinti bizottságok és a Városrészi Önkormányzat Képviselő-testületének nem képviselő tagjainak – több bizottsági tagság esetén is (beleértve a VÖK tagságot) – a tiszteletdíja az alapdíj 45 %-a.” | 1. **§**

A R. 3. § (6) bekezdésében a „– több bizottsági tagság esetén is (beleértve a VÖK tagságot) - a” szövegrész helyébe a „havi” szöveg lép. |

**Budapest Főváros II. Kerületi Önkormányzat**

**Képviselő-testületének ……/2020. (……..) önkormányzati rendelete**

**a polgármesteri és az alpolgármesteri tisztség ellátásának egyes kérdéseiről, valamint az önkormányzati képviselők, bizottsági elnökök és tagok juttatásairól szóló 25/2019 (XI. 18.) rendeletének módosításáról**

Budapest Főváros II. Kerületi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében a polgármesteri és az alpolgármesteri tisztség ellátásának egyes kérdéseiről, valamint az önkormányzati képviselők, bizottsági elnökök és tagok juttatásairól 25/2019 (XI. 18.) önkormányzati rendeletének a következő módosítását rendeli el:

1. **§**

A polgármesteri és az alpolgármesteri tisztség ellátásának egyes kérdéseiről, valamint az önkormányzati képviselők, bizottsági elnökök és tagok juttatásairól szóló 25/2019 (XI. 18.) önkormányzati rendelet (továbbiakban R.) 3. § (3) bekezdésében az „a közszolgálati tisztviselőkről szóló 2011. évi CXCIX. törvény (a továbbiakban: Kttv.) 132. §-a szerint megállapított illetményalap” szövegrész helyébe a “havonta a Magyarországon mindenkor érvényes minimálbér” szöveg lép, az „a 3,5-ös” szövegrész helyébe az „az 1,3-as” szöveg lép.

**2. §**

A R. 3. § (4) bekezdésében a „– több tisztség, bizottsági tagság esetén is – a (3) bekezdés szerinti alapdíj 1,8-szorosa” szövegrész helyébe a „kiegészül a (3) bekezdés szerinti alapdíj 0,8-szorosának megfelelő havi tiszteletdíjjal” szöveg lép.

**3. §**

A R. 3. § (5) bekezdésében az „a (6) bekezdés szerint megállapított” szövegrész helyébe a „bizottsági tagságonként a (3) bekezdés szerinti alapdíj 0,35-szeresének megfelelő havi” szöveg lép.

**4. §**

A polgármesteri és az alpolgármesteri tisztség ellátásának egyes kérdéseiről, valamint az önkormányzati képviselők, bizottsági elnökök és tagok juttatásairól szóló 25/2019 (XI. 18.) önkormányzati rendelet (továbbiakban R.) 3. § (6) bekezdésében a „– több bizottsági tagság esetén is (beleértve a VÖK tagságot) - a” szövegrész helyébe a „havi” szöveg lép.

**Záró rendelkezések**

 **5. §**

Ez a rendelet 2020. december 1-én lép hatályba és az azt követő napon törvény erejénél fogva hatályát veszti.

 **Őrsi Gergely dr. Szalai Tibor**

 **polgármester jegyző**

**ÁLTALÁNOS INDOKOLÁS**

Jelenleg Budapest Főváros II. Kerületi Önkormányzat Képviselő-testületének 25/2019. (XI.18.) önkormányzati rendelete tartalmazza a polgármesteri tisztség ellátásának egyes kérdéseiről és az önkormányzati képviselők juttatásairól szóló szabályokat. A kerület 2019. október 13-án megválasztott képviselő-testülete nem a tiszteletdíj emelésével kívánta kezdeni munkáját, ezért az eltelt egy évben azok összege nem került módosításra. A képviselők és külsős bizottsági tagok tiszteletdíja legutóbb 2014-ben változott, ezért az önkormányzati rendelet módosítása vált szükségessé.

A 2014 óta eltelt időszakban a minimálbér 58,6 %-al, a garantált bérminimum 78,5 %-al emelkedett. Az előterjesztésben javaslatot teszünk a képviselői tiszteletdíj két érték alatti (54,7 %-os) korrekciójára. A tiszteletdíjak a jövőben a minimálbérhez kapcsolódnak, ezzel a továbbiakban elkerülhető az egyszeri nagyobb mértékű korrekció. A javaslat szerint a képviselői alap tiszteletdíj a mindenkori minimálbér és az 1,3-as szorzószám összegével egyezik meg, a bizottsági elnöki tiszteletdíj annak 80 %-a, a bizottsági tagi tiszteletdíj annak 35 %-a (külsős bizottsági tagok esetén annak 45 %-a), a bizottsági tiszteletdíjak betöltött tisztségenként járnak (bizottsági elnök esetén az adott bizottságra vonatkozóan csak az elnöki tisztségért jár tiszteletdíj).

**Részletes indokolás**

1.§ Módosítja a képviselők alap tiszteletdíját.

2.§ Módosítja a bizottsági elnökök és tanácsnokok tiszteletdíjának kiegészítését.

3.§ Módosítja a képviselő bizottsági tagok tiszteletdíjának kiegészítését.

4. § Módosítja a nem képviselő bizottsági tagok tiszteletdíjának feltételeit.

5. § A hatályba léptetésről és a hatályon kívül helyezésről rendelkezik.